"Piisavalt piinlik olukord on Pärnus tekkinud, et jätta hääletama tulemata," poetas vaikse mõtlikusega Räämal elav noor pereisa Urmas, kes koos pisitütre ja abikaasaga olid varakult hääletussedelid kasti lasknud. Rahulolematus praegusega ja lootus, et seekordne valikuvõimalus annab parema lähtepositsiooni loodetud muutusteks,  olidki peamised kuuldud märksõnad. Kõige sagedamini kõlas Toomas Kivimägi nimi. Seda võis aimata isegi siis, kui ei soovitud otsesõnu oma eelistust nimetada.